cyanic-selkie/wikianc huggingface dataset:
முள்ளம்பன்றி
இனப்பெருக்கம்
இந்திய முள்ளம்பன்றிகளில் கர்ப்ப காலம் 240 நாட்கள் நீடிக்கும். பொதுவாக வருடத்திற்கு ஒரு தடவை 2 முதல் 4 குட்டிகள் வரை ஈனப்படுகின்றன. குட்டிகள் பிறக்கும் போது அவற்றின் கண்கள் திறந்தே காணப்படும். அவற்றின் உடல் குட்டையான மென் முட்களால் மூடப்பட்டிருக்கும். இந்திய முள்ளம்பன்றிகள் பொதுவாக ஒரே வாழ்க்கைத் துணையோடுதான் சீவிக்கின்றன. இரு பெற்றாரும் தம் குட்டிகளோடு வருடம் பூராவும் ஒரே வளையில் வாழ்வதைக் காணமுடியும்.
விவசாயிகளின் எதிரி
முள்ளம்பன்றிகள் பயிர்களின் வேர்களைத் தோண்டிச் சேதப்படுத்துவதால் விவசாயிகளுக்குப் பிரச்சினையாக மாறுகின்றன. அத்தோடு, வளைகள் தோண்டுவதன் மூலம் வீட்டுத் தோட்டங்களையும், நில வடிவமைப்புக்களையும் அவை பெரிய அளவில் சேதப்படுத்துகின்றன.
ஆண்டிமடம் ஊராட்சி ஒன்றியம்
ஆண்டிமடம் ஊராட்சி ஒன்றியம், இந்தியாவின் தமிழ்நாட்டின்  அரியலூர்  மாவட்டத்தில் உள்ள ஆறு  ஊராட்சி ஒன்றியங்களில் ஒன்றாகும். ஆண்டிமடம் ஊராட்சி ஒன்றியத்தில் முப்பது ஊராட்சி மன்றங்கள் உள்ளது. ஆண்டிமடம் வட்டத்தில் உள்ள இவ்வூராட்சி ஒன்றியத்தின்  வட்டார வளர்ச்சி அலுவலகம் ஆண்டிமடத்தில்   இயங்குகிறது
மக்கள் வகைப்பாடு
2011ஆம் ஆண்டு இந்திய மக்கள் தொகை மகணக்கெடுப்பின் படி, ஆண்டிமடம் ஊராட்சி ஒன்றியத்தின் மொத்த மக்கள் தொகை 1,10,115 பேர் ஆவர். அதில் பட்டியல் சமூக மக்களின் தொகை  21,811 பேர் ஆக உள்ளது. பட்டியல் பழங்குடி மக்களின் தொகை 2,339 பேர் ஆக உள்ளது.
ஊராட்சி மன்றங்கள்
ஆண்டிமடம் ஊராட்சி ஒன்றியத்தில் உள்ள 30 கிராம ஊராட்சி மன்றங்களின் விவரம்;
மேற்கோள்கள்
பகுப்பு:அரியலூர் மாவட்ட ஊராட்சி ஒன்றியங்கள்
மீடியோரா (இசைத் தொகுப்பு)
மீடியோரா லிங்கின் பார்க்கின் ராக் இசைத் தொகுப்பாகும் .ஹைப்ரிட் தியரி, ரீஅணிமேஷன் ஆகிய இசைத்தொகுப்புகளின் வெற்றியை தொடர்ந்து லிங்கின் பார்க் ஐக்கிய அமெரிக்க நாடுகள் முழுவதும் தனது சுற்றுப்பயணத்தை மேற்கொண்டது. தங்களுக்கு கிட்டிய குறைவான கால அவகாசத்திலும் புதிய இசையை உருவாக்கத் துவங்கினர் இந்த இசை குழுவினர். டிசம்பர் 2002 இல் தங்களது புதிய இசை தொகுப்பைப் பற்றிய தகவலை அதிகாரப் பூர்வமாக வெளியிட்டனர். கிரீசில் மீடியோரா பாறைப் பகுதிகளுக்கு மேல் கட்டப்பட்டிருந்த ஆஸ்ரமங்கள் தங்கள் இசை ஆர்வத்திற்கு விருந்து அளித்ததாக இவர்கள் கூறினர். மீடியோராவில் ந்யூ மெடல், ராப் கோர் உடன் புதிதாக பல இசைக்கருவிகளுடன் சாகுஹசியும் ( மூங்கிலால் செய்யப்பட்ட ஜப்பானிய புல்லாங்குழல்) இடம்பிடித்தது. மார்ச் 25, 2003 அன்று வெளிவந்த லிங்கின் பார்க்கின் இரண்டாவது இசை தொகுப்பு, உலகளாவிய அங்கீகரிப்பைப் பெற்றதோடு, அமெரிக்கா மற்றும் ஐக்கிய இரச்சியத்தில் முதல் இடத்தை பிடித்து ஆஸ்திரேலியாவிலும் இரண்டாம் இடத்தை பிடித்தது.
தனது முதல் வாரத்தில் மீடியோரா 800,000 பிரதிகள் விற்றிருந்தது. மேலும் பில்போர்டு அட்டவணையில் முதல் இடத்தையும் பிடித்து இருந்தது. தனிப்பாடல்களாகிய "சம்வேர் ஐ பிலாங்", "ப்ரேகிங் தி ஹாபிட்", "பெயின்ட் ", "நம்ப்" வானொலி நிலையங்களின் சிறப்பு வரவேற்பைப் பெற்றன. அக்டோபர் 2003 க்குள் மீடியோரா மூன்று மில்லியன் பிரதிகளுக்கு மேல் விற்றிருந்தது. இந்த தொகுப்பின் மூலம் முத்வாய்னே, ப்ளைண்ட்சைட், சிபிட் போன்ற கலைஞர்களைக் கொண்டு ப்ரொஜெக்ட் ரேவோல்யூஷனை உருவாக்கினர். இதை தவிர மெடாலிக்கா இசைக்குழு 2003 ஆம் ஆண்டு நடைபெற்ற சம்மர் சேனிடேரியம் டூரில் கலந்துக்கொள்ள லிங்கின் பார்க்குக்கு அழைப்பு விடுத்து இருந்தது. இதில் லிம்ப் பிஸ்கிட், முத்வாய்னே மற்றும் டெப்டோன்ஸ்ஸும் அடங்கும். லைவ் இன் டெக்சாஸ் என்ற குறுவட்டை இந்தக் குழு வெளியிட்டது. இதை டெக்சாசில் நடந்த தங்களது இசை அனுபவங்களை பகிர்ந்து கொள்ளும் பேழையாக பயன்படுத்திக்கொண்டனர் இந்த குழுவினர். 2004 ஆம் ஆண்டின் துவக்கத்தில் லிங்கின் பார்க் மீடியோரா வேர்ல்ட் டூர் என்று தலைப்பிடப்பட்ட உலக சுற்றுப்பயணத்தை மேற்கொண்டது. இதில் ஹூபாச்டான்க், P.O.D., ஸ்டோரி ஒப் தி இயர் இடம்பிடித்தன.
மீடியோரா இந்த குழுவுக்கு எண்ணற்ற மதிப்புகளையும் விருதுகளையும் தேடிக்கொடுத்தது. சிறந்த ராக் வீடியோ ("சம்வேர் ஐ பிலாங்") மற்றும் பார்வையாளருக்கு பிடித்தது ("ப்ரேகிங் தி ஹாபிட்") என்ற விருதுகளை MTV வழங்கியது. இரண்டையும் இந்த குழு தட்டி சென்றது. 2004 ஆம் ஆண்டு ரேடியோ ம்யூசிக் விருதுகளில் பெரும் வரவேற்பை பெற்றிருந்த லிங்கின் பார்க் ஆர்டிஸ்ட் ஒப் தி இயர் மற்றும் சாங் ஒப் தி இயர் ("நம்ப்") விருதுகளை பெற்றது. ஹைப்ரிட் தியரி பெற்ற வெற்றியைப்போல் மீடியோரா பெறாவிட்டாலும் அது 2003 ஆமாண்டு அமெரிக்காவில் விற்பனை செய்யப்பட்ட இசை தொகுப்புகளில் மூன்றாவது இடத்தை பெற்றிருந்தது. 2004 ஆமாண்டின் துவக்கத்தில் நிறைய சுற்றுபயணங்களை மேற்கொண்ட இந்தக் குழு முதலில் மூன்றாவது ப்ரொஜெக்ட் ரேவோல்யூஷனில் கலந்து கொண்டது பின்னர் ஐரோப்பிய இசை நிகழ்ச்சிகளிலும் கலந்துகொண்டது.
மேற்கோள்கள்
பகுப்பு:லிங்கின் பார்க் இசைத்தொகுப்புகள்
ஓலைப்பாடி (பெரம்பலூர்)
ஓலைப்பாடி ஊராட்சி (Olaippadi Gram Panchayat), தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும்.இவ்வூரின் ஊராட்சி தலைவரின் பதவியானது பொது பிரிவில் பெண்களுக்கு என ஒதுக்கப்பட்டுள்ளது.
இவ்வூரில் உள்ள ஓலைப்பாடி வரதராஜப்பெருமாள் கோயில் மிக பழமையானதாக சொல்லப்படுகின்றது.
மேற்கோள்கள்
பகுப்பு: பெரம்பலூர் மாவட்ட ஊராட்சிகள் பகுப்பு: பெரம்பலூர் மாவட்டத்திலுள்ள கிராமங்கள்
பொத்தேரி தொடருந்து நிலையம்
பொத்தேரி தொடருந்து நிலையம் (Potheri railway station, நிலையக் குறியீடு:POTI) இந்தியாவின், தமிழ்நாடு மாநிலத்திலுள்ள, சென்னை புறநகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இந்த நிலையம் சென்னைக் கடற்கரை - செங்கல்பட்டு வழித்தடத்தில் அமைந்துள்ளது. இது செங்கல்பட்டு மாவட்டத்தைச் சேர்ந்த தொடருந்து நிலையம் ஆகும்.
இது சென்னையின் புறநகர்ப் பகுதியான பொத்தேரி மற்றும் அதன் சுற்றுவட்டாரத்திற்கு சேவை செய்கிறது. இது சென்னைக் கடற்கரை சந்திப்பிலிருந்து 43 கி.மீ. (27 மைல்) தொலைவில் அமைந்துள்ளது மற்றும் பொத்தேரியில் தேசிய நெடுஞ்சாலை - 45 இல் அமைந்துள்ளது. இது கடல் மட்டத்திலிருந்து 45மீ (148 அடி) உயரத்தில் உள்ளது.
வரலாறு
தாம்பரம் - செங்கல்பட்டு வழித்தடம் மின்மயமாக்கலுடன், சனவரி 9, 1965 அன்று இந்நிலையத்தில் உள்ள வழித்தடங்களும் மின்மயமாக்கப்பட்டன.
2-மெத்தாக்சிபுரோப்பீன்
2-மெத்தாக்சிபுரோப்பீன் (2-Methoxypropene) C4H8O என்ற என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஓர் ஈதராக வகைப்படுத்தப்படும் இச்சேர்மம் கரிமத் தொகுப்பு வினைகளில் ஒரு முகவராகப் பயன்படுத்தப்படுகிறது. ஆல்ககால் பாதுகாக்கும் குழுவை அறிமுகப்படுத்துவதற்காகவும் டையால்களை அசிட்டோனைடு குழுவாக மாற்றவும்  இம்முகவர் பயன்படுகிறது.
பொத்தேரி தொடருந்து நிலையம்
வரலாறு
இதன் எதிர்திசையிலேயே எஸ். ஆர். எம். பல்கலைக்கழகம் உள்ளதால், இந்நிலையம் கல்லூரி மாணவர்களின் போக்குவரத்துக்கு மிகவும் முக்கியமானதாக உள்ளது.
2-மெத்தாக்சிபுரோப்பீன்
தயாரிப்பு
2-மெத்தாக்சிபுரோப்பீனை இருமெத்தாக்சிபுரோப்பீனிலிருந்து மெத்தனாலை நீக்குவதன் மூலம் அல்லது மெத்தனாலை புரோபைன் அல்லது புரோபாடையீனுடன் சேர்த்து வினைபுரியச் செய்வதன் மூலம் 2-மெத்தாக்சிபுரோப்பீனை தயாரிக்கலாம்.
பொத்தேரி தொடருந்து நிலையம்
வெளி இணைப்புகள்
பகுப்பு:செங்கல்பட்டு மாவட்டத்திலுள்ள தொடருந்து நிலையங்கள் பகுப்பு:சென்னை புறநகர் தொடருந்து நிலையங்கள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
2-மெத்தாக்சிபுரோப்பீன்
மேற்கோள்கள்
பகுப்பு:ஈதர்கள் பகுப்பு:கரிம வேதியியல் வினையாக்கிகள் பகுப்பு:ஐசோபுரோப்பீனைல் சேர்மங்கள்
பூவிலங்கு மோகன்
பூவிலங்கு மோகன் என்பவர் தமிழ் திரைப்பட நடிகரும், சின்னத்திரை நாடக நடிகரும் ஆவார். இவர் பூவிலங்கு எனும் திரைப்படத்தில் நடித்தமையால், பூவிலங்கு மோகன் என்றே திரையுலகில் அறியப்படுகிறார்.
நூற்றுக்கும் மேற்பட்ட திரைப்படங்களில் குணச்சித்ர மற்றும் குறிப்பிடத்தக்க கதாப்பாத்திரங்களில் நடித்துள்ளார்.
ஆதாரங்கள்
பகுப்பு:வாழும் நபர்கள் பகுப்பு:தமிழ்த் தொலைக்காட்சி நடிகர்கள் பகுப்பு:தமிழ்த் தொலைக்காட்சி தொகுப்பாளர்கள் பகுப்பு:தமிழ்நாட்டு தொலைக்காட்சி பிரமுகர்கள் பகுப்பு:தமிழ் நாடகம் பகுப்பு:தமிழ்த் திரைப்பட நடிகர்கள்
அகா அருவி
அகா அருவி (Akaa Falls) மேற்கு ஆப்பிரிக்க நாடான கானாவின் கிழக்குப் பகுதியில் உள்ளது. கொஃபோரிடுவாவிற்கு வடகிழக்கே 21 கிலோமீட்டர் தொலைவில் இருக்கும் அகுபெம் வடக்கு மாவட்டத்தில் உள்ள அக்யெரெமண்டெங் கிராமத்திற்கு அருகில் இந்த அருவி அமைந்துள்ளது. அழகான நீர்வீழ்ச்சியைத் தவிர இங்குள்ள அசாதாரணமான பாறை அமைப்புகளும் பார்ப்பதற்கு ஓர் அற்புதமான காட்சியாகும். நீரின் அளவு அதிகமாக இல்லாத வறட்சிக் காலங்களில் இந்தப் பாறைகளின் அழகு இன்னும் அதிகமாகத் தெரியும்.
போடி நீர்வீழ்ச்சியிலிருந்து ஏழு கிலோமீட்டர் தொலைவில் உள்ள அகா அருவி அதற்கான நீரை போடி ஆற்றில் இருந்து எடுக்கிறது. போடி அருவியும் அதற்கான நீரை போடி ஆற்றில் இருந்தே எடுக்கிறது.
மேற்கோள்கள்
பகுப்பு:கானாவில் உள்ள அருவிகள்
ஜீரோ (2016 திரைப்படம்)
ஜீரோ ஒரு இந்தியத் தமிழ்த் திைரப்படமாகும். இப்படம் கனவுருச்சாயல் புனைவு கொண்ட திகில் திரைப்படம் ஆகும். இத்திரைப்படத்தை சிவ் மோஹா என்வர் எழுதி இயக்கியுள்ளார். இத்திரைப்படத்தில் அஸ்வின் ககுமனு மற்றும் சிவதா முன்னணிக் கதாபாத்திரங்களிலும், ஜேடி சக்கரவர்த்தி கதையை நகர்த்தி செல்லும் கதாபாத்திரமாகவும் நடித்துள்ளனர். இத்திரைப்படமானது இந்தி மொழியில் இதே பெயரில் மொழி மாற்றம் செய்யப்பட்டுள்ளது.
கதைக்களம்
இத்திரைப்படம் ஆதாம் மற்றும் ஏவாள் ஆகியோரைப் படைத்த விதத்தில் இருந்து தொடங்குகிறது. பின்னர், திரைக்கதையானது, புதியதாகத் திருமணமான தம்பதியினர் பாலா (அஸ்வின் ககுமனு) மற்றும் பிரியா (சிவதா) தங்களது புதிய அடுக்ககத் தளத்திற்குக்  குடிபுகும் நிகழ்விற்கு நகர்கிறது. பாலாவின் தந்தை பிரியாவின் குடும்பத்தில் உள்ள உளப் பிறழ்வு நோய் பின்னணியினால் இத்திருமணத்திற்கு இசைய மறுக்கிறார். பிரியா கருவில் இருந்த போது அவளது தாயார் மனநலக் குறைவிற்கு ஆளாகி பிரியாவை ஈன்று விட்டு இறந்து போனார். பாலா பிரியாவின் தாய்க்கு நேர்ந்தது தெரிந்திருந்தும் அதை ஏற்றுக் கொள்கிறார். தங்களது புதிய இல்லத்திற்குச் சென்ற பிறகு, இளம் தம்பதியினர் ஒரு கடைக்குச் சென்று உதட்டுச்சாயம் ஒன்றை எடுத்து விட்டு அதற்குப் பணம் செலுத்தாமல் விட்டு விடுகிறாள். அவள் தான் உதட்டுச்சாயம் எடுத்ததை மறந்து விட்டதாகக் கூறி பாதுகாவலரிடம் சண்டையிடுகிறார். வீட்டிற்கு வந்த பிறகு, வீட்டிற்கு வந்திருந்த பாலாவின் தந்தையுடன் பேச மறுக்கிறாள். தனது அடுத்த வீட்டுக்காரருடன் பேசும் போது அவள் ஏன் கருத்தரிக்கக்கூடாது என்பதைத் தனது தாய்க்கு நிகழ்ந்ததைக் காரணம் காட்டி விவரிக்கிறாள். அன்றைய இரவில், பிரியா தனது தாயுடன் கனவில் தன்னைக் கடையில் எவ்வாறு திருடி என்று பட்டம் சுமத்தினார்கள்? என்று விவாதிக்கிறாள். மேலும், தனக்கு இளஞ்சிவப்பு நிறத்தின் மீது எவ்வளவு ஆசை என்பைதயும், அதை எவ்வளவு நேசிக்கிறாள்? என்பதையும் சொல்லி தான் திருடியதாக ஒப்புக்கொள்கிறாள். அதன் பிறகு, அவள் தனது தாயாருடன் கனவு வாழ்க்கையில் நுழைந்து துாக்கத்தில் நடக்கும் நிலைக்கு மாறுகிறாள். இந்த நிலையில் தான், எதிர்காலத்தில் நடக்கவிருப்பது நிகழ்கிறது. அவள் அதிக மாயத்தோற்றங்களைக் காணத் தொடங்குகிறாள். கிட்டத்தட்ட உளப்பிறழ்ச்சியடைந்தவளாகவே மாறி விடுகிறாள். ஒரு நாள் பாலாவை அறைந்து விடுகிறாள். பிரியாவின் உடலை எடுத்துக் கொண்டு லிலித் (ஆட்ரியானே) சுதந்திரமாக சுற்றித் திரிகிறார். பாலா ஆவிகளுடன் பேசக்கூடிய மீ்இயல் திறன் கொண்ட மந்திரத் திறன் கொண்ட சாலமோனைத் (ஜேடி சக்ரவர்த்தி) தேடிச்செல்கிறார், அவரிடம் தனது வினோதமான நிலைமையை விளக்குகிறார். சாலமோன் பிரியாவைத் தொட்ட போது ஆதாமிற்காக உருவாக்கப்பட்ட லிலித் ஆதாமிற்கு எதிராக நடந்து கொண்டதால் ஆதாமுக்கு சரியான இணையாக ஏவாளைக் கடவுள் உருவாக்கியதாகவும் லிலித் சாத்தானுடன் இணைந்து குழந்தை பெற்றுக்கொள்ள முயற்சித்த போதெல்லாம் அந்த கரு சிதைந்து போகும்படி கடவுள் சாபமிட்டிருந்தார். இதனால், வெறுப்படைந்த லிலித் தீவிரமான வெறுப்படைந்த ஆன்மாவாக மாறி உலகில் கருத்தரிக்கும் குழந்தையின் தாய் உடலுக்குள் புகுந்து அவர்களைக் கொன்று, தன்னுடன் தீய ஆன்மாக்களாக அவர்களையும் சேர்த்துக் கொண்டு வருகிறார். பிரியாவின் தாயார் மட்டுமே குழந்தையை உயிருடன் பெற இயன்றது. சாத்தானின் யோசனைப்படி லிலித் இளஞ்சிவப்பு நிற பாம்பாக மாறி இந்த உலகத்தை அழிக்கும் தருணத்தை எதிர்பார்க்கிறார். பாலாவின் புனிதமான தன்மையின் காரணமாக, பிரியாவை பாலா தொட நேரும் போது பிரியா தனது பழைய நினைவுகளையெல்லாம் பெறுகிறாள். சாலமோனும், உலகில் உள்ள அனைத்து குருமார்களும் இணைந்து சாத்தானின்்முயற்சியைத் தோற்கடிக்க முயற்சிக்கின்றனர். கடவுள் நேரத்தை உறைய வைத்து சாத்தானின் முயற்சி வீணில் போகச் செய்கிறார். கடவுள் பிரியாவையும், அவளது குழந்தையையும் ஆசீர்வதிக்கிறார். சாத்தான் மீண்டும் தனது அரக்க உருவத்தை எடுத்து மீண்டும் உலகை அழித்தே தீருவேன் என்று சவால் விட திரைப்படம் முடிகிறது.
தயாரிப்பு
இயக்குநர் பரத் பாலாவின் இணை இயக்குநராக இருந்த ஷிவ் மோஹா ஒரு பேய் மற்றும் திகில் படத்தை தயாரிப்பதற்கு முன் வேலையில் ஈடுபட்டார். படத்தயாரிப்புக்கான முன் முயற்சியின் போது தயாரிப்பாளர்களை அணுகினார். அஸ்வின் மற்றும் சிவதா ஆகியோரை முன்னணி கதாபாத்திரங்களாக ஒப்பந்தம் செய்தார். இந்தக் குழு சூன் 2014 இல் தயாரிப்பைத் தொடங்கினர். சென்னையில், அஸ்வின், சிவதா, ஜேடி சக்கரவர்த்தி ஆகியோர் நடித்த காட்சிகளைச் சென்னையில் படமாக்கினர். மேலும், சில காட்சிகள் வட இந்தியாவில் படம் பிடிக்கப்பட்டன.
மேற்கோள்கள்
பகுப்பு:2016 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
கோரை பாய்
கோரைப் பாய் என்பது கோரை எனும் ஒரு தாவரத்தில் செய்யப்பட்ட பாய் ஆகும். கரும்பு போலவே இருக்கும்.ஆறு மாதம் வரை வந்தவுடன் அறுவடை செய்யலாம் .பிறகு இரண்டாக கிழித்து காயவைத்து அதை நெய்வார்கள்.இந்த கோரைபாய் உடல் சூடு குறைக்கும் என நம்பப்படுகிறது.
இவற்றையும் காண்க
பத்தமடை பாய் பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழர் பண்பாடு பகுப்பு:தமிழர் கைவண்ணக் கலை
கொடைக்கானல் பாதரச நஞ்சு
கொடைக்கானல் பாதரச நஞ்சு (Kodaikanal mercury poisoning) என்பது கொடைக்கானலில் இருந்த பாதரச வெப்பமானி தயாரிப்புத் தொழிற்சாலையான (ஹிந்துஸ்தான் யூனிலீவர் லிமிடெட்) இருந்து உலகம் முழுக்க ஏற்றுமதி செய்யும் நோக்கத்துடன் பாதரச வெப்பமாணியை தயாரித்து அதன் தயாரிப்பு செயல்முறையினால் ஏற்பட்ட பாதரச மாசுபாடுகளை நிரூபித்த வழக்கு ஆகும். இதனால் ஏற்பட்ட சுற்றுச்சூழல் பாதிப்புகளால் 2001 இல் தொழிற்சாலை மூடப்பட்டது. மேலும் இதிலிருந்து இந்தியாவில் உள்ள பெருநிறுவனங்களின் பொறுப்பின்மை மற்றும் பெருநிறுவனங்களின் அலட்சியம் போன்ற சிக்கல்கள் வெளிவரக் காரணமாயிற்று.
கொடைக்கானல்
thumb|கொடைக்கானல் ஏரி, இது மிகப் பிரபலமான சுற்றுலா தலமும், அசுத்தமானதும் ஆகும். கொடைக்கானலானது தென்னிந்திய மாநிலமான தமிழ்நாட்டின் பழனி மலைகளில் உயரமான இடத்தில் கடல் மட்டத்திலிருந்து 7,000 அடி உயரத்தில் அமைந்துள்ள மலை வாசஸ்தலம் ஆகும். இது மார்ச் மாதம் முதல் சூன் மாதம் வரையிலான கோடைகாலத்தில் இந்திய மற்றும் சர்வதேச சுற்றுலா பயணிகளை பார்வையிடும் தென்னிந்தியாவின் பிரபலமான இடமாகும். கொடைக்கானலானது 1845 ஆம் ஆண்டு பிரித்தானிய ராஜ்ஜியத்தில், இந்தியாவின் சமவெளிகளில் நிலவும் உயர்ந்த வெப்பநிலையில் இருந்து மற்றும் வெப்பமண்டல நோய்களிலிருந்து தங்களைக் காத்துக்கொள்ளும் இடமாக ஆங்கிலேயர்களால் நிறுவப்பட்டது. இப் பிராந்தியத்தின் பொருளாதாரம் சுற்றுலாவினால் செழித்து வளர்கிறது, விருந்தோம்பல் தொழிற்துறையின் வளர்ச்சியால் அதிக எண்ணிக்கையிலான தங்கும் விடுதிகள் மற்றும் உணவகங்கள் இப்பகுதியில் தோன்றியுள்ளன. மேலும் கொடைக்கானலானது 12 ஆண்டுகளுக்கு ஒரு முறை பூக்கும், அரிதான குறிஞ்சிப் பூக்களின் இடமாகவும் உள்ளது. இப்பூக்கள் பூக்கும் பருவத்தில் உலகெங்கிலும் இருந்து சுற்றுலாப்பயணிகளை கொடைக்கானல் ஈர்க்கிறது.
பாதரசம் மற்றும் அதன் பாதிப்புகள்
பாதரசம் என்பது உலோக வகையைச் சேர்ந்த ஒரு தனிமமாகும். இது சாதாரண வெப்ப நிலை மற்றும் அழுத்தத்தில் திரவ நிலையில் இருக்கும். சிறிய அளவிலான பாதரசம் கூட தாவரங்கள் மற்றும் விலங்கினங்களுக்கு ஆபத்தானது ஆகும். பாதரசம் கலந்த தண்ணீரைக் குடித்தால் நரம்பு மண்டலம் பாதிப்படைகின்றது. மேலும் சுவாச மண்டலமும் சிறுநீரக மண்டலமும் மெல்ல செயல் இழக்கும் அபாயமும் உள்ளன. இந்த பாதிப்புகள் அடுத்த தலைமுறைக்கும் தொடர்கின்றன. பாதரசமானது வெப்பமானி, காற்றழுத்தமானி, ஸ்பைக்மோமோனியோமீட்டர்கள் மற்றும் உடனொளிர்வு விளக்குகள் போன்ற தொழில்துறை நோக்கங்களுக்காக பயன்படுத்தப்படுகிறது. உலகளவில் மெல்லமெல்ல, பாதரசம் சார்ந்த சாதனங்களைப் பயன்படுத்துவது கைவிடப்பட்டு வருகின்றது, மேலும் பாதரச சாதனங்களுக்கு பதிலாக எண்ணியல் தொழில் நுட்ப சாதனங்கள் பயன்பாட்டுக்கு வருகின்றன.
கொடைக்கானலில் பாதரச நச்சு
கொடைக்கானலில் இயங்கிவந்த ஹிந்துஸ்தான் யூனிலீவர் லிமிடெட் நிறுவனத்தின் வெப்பமானி ஆலையினால் கொடைக்கானல் பகுதியில் பாதரச மாசுபாடு ஏற்பட்டது. மாசுபடுத்தும் தொழில்கள் தொடர்பாக வளர்ந்த நாடுகளில் அதிக விழிப்புணர்வு ஏற்பட்டதன் காரணமாக அமேரிக்காவில் இருந்த பாண்ட்ஸ் நிறுவனத்துக்குச் சொந்தமான வெப்பமானி தொழிற்சாலையை பிரித்து, 1982 ஆம் ஆண்டு, இந்தியாவுக்கு மாற்றிப்பட்டது. 1987 ஆம் ஆண்டு, பான்ட்ஸ் இந்தியா நிறுவனத்திடம் இருந்த வெப்பமானி தொழிற்சாலையானது இந்துஸ்தான் யூனிலீவர் நிறுவனத்திடம் கைமாறியது.
இந்த தொழிற்சாலை அமெரிக்காவிலிருந்து பாதரசத்தை இறக்குமதி செய்து, அமெரிக்கா மற்றும் ஐரோப்பியச் சந்தைகளுக்கு வெப்பமானிகளை ஏற்றுமதி செய்தது. 2001 ஆம் ஆண்டய காலகட்டத்தில், தொழிற்சாலையில் பணிபுரிந்த தொழிலாளர்கள் பலருக்கு சிறுநீரகம் மற்றும் அது தொடர்புடைய நோய்பாதிப்புகளுக்கு ஆளானதாக புகார்கள் எழுந்தன. பாதரசத்துக்கு எதிரான தமிழ்நாடு கூட்டணி (TNAAC) போன்ற பொது நலக் குழுக்களானது நிறுவனம் முறையான நெறிமுறைகளை பின்பற்றாமல் பாதரசக் கழிவுகளை அகற்றுவதாகக் கூறினர். 2001 ஆம் ஆண்டின் தொடக்கத்தில், பொது நலக் குழுக்கள் உடைந்த கண்ணாடி வெப்பமாணிகளின் ஒரு குவியலைக் கண்டறிந்தன, அவை சோலைக்காடு வனத்தின் உட்பகுதியிலிருந்தன, அவை தொழிற்சாலையில் இருந்து கொண்டுவந்து கொட்டப்பட்டிருக்கலாம் என்ற ஐயம் எழுந்தது. மார்ச் மாதத்தில், உள்ளூர் தொழிற் சங்கம் மற்றும் சர்வதேச சுற்றுச்சூழல் அமைப்பான கிரீன்பீஸ் தலைமையில் பொதுமக்கள் தொழிற்சாலையை மூடக்கோரிப் போராடினர். விரைவில் நிறுவனமானது பாதரசத்தால் மாசுபடுத்தப்பட்ட கழிவுகளை அகற்றுவதாக ஒப்புக் கொண்டது. 2002 ஆம் ஆண்டில் நிறுவனத்தின் ஆண்ட றிக்கையிலும் அதன் அண்மை நிலைத்தன்மை அறிக்கையிலும் தனது தொழிற்சாலைக்கு பின்னால் உள்ள நிலத்தில் பாதரச மாசுபட்டுக்குள்ளான கண்ணாடிக் கழிவுகளை மூடிவிடவில்லை என்றது. ஆனால் 5.15 மெட்ரிக் டன் கண்ணாடி அளவில் 0.15% எஞ்சியுள்ள பாதரசம் மட்டுமே தொழிற்சாலைகளில் இருந்து மூன்று கிலோமீட்டர் தொலைவில் உள்ள ஒரு குப்பை மறுசுழற்சி செய்யும் காய்லான் நிறுவனத்திற்கு விற்பனை செய்யப்பட்டது என்றது. மேலும் சர்வதேச சுற்றுச்சூழல் ஆலோசகரால் தயாரிக்கப்பட்ட ஒரு அறிக்கையை மேற்கோளிட்டு யுனிலீவர் தொழிற்சாலையின் தொழிலாளர்களுக்கோ அல்லது சுற்றுச்சூழலிலுக்கோ எந்த பாதிப்பையும் ஏற்படுத்தவில்லை எனக் கூறியது.
திருப்பி அனுப்பும் கோரிக்கை
தொழிற்சாலை மூடப்பட்டவுடன், அங்கு மீதமுள்ள பாதரசக் கழிவுகளை மறுசுழற்சிக்கு அமெரிக்காவிற்கு திருப்பி அனுப்ப வேண்டும் என்றும், தொழிற்சாலை வளாகத்தை தூய்மையாகவும், தொழிலாளர்களின் உடல்நல பாதிப்புகளை கவணிக்கவேண்டியும் செயற்பாட்டாளர்கள் கோரினர். கிரீன்பீஸ் தலைமையில் உள்ளூர் அமைப்புகள் மற்றும் தொழிலாளர் சங்கம், அரசாங்கப் பிரதிநிதிகள், நிறுவனத்திற்கு எதிரான சட்ட நடவடிக்கையை எடுக்கத் துவங்கினர்.
பொது மக்களின் அமைப்புகள் மற்றும் தொழிலாளர் போன்றோர் ஒத்துழைப்புடன் கிரீன்பீஸ் பிரச்சாரகர் அமிர் சாகுல் நிறுவனத்தால் ஷோலா வனப்பகுதியில் கொட்டப்பட்ட 290 டன் பாதரசத்தை சேகரித்து, அதை  மறுசுழற்சிக்கு அமெரிக்காவிற்கு அனுப்பக்கோரி 2003 இல் வலியுறுத்தினார். இது ஊடகங்களால் 'reverse dumping' என்று பாராட்டப்பட்டது. கிரீன்பீஸ் பிரச்சாரகர்கள் அமீர் சாஹூல் மற்றும் நவ்ரோஸ் மோடி ஆகியோர் குழுக்களை வழிநடத்தி, அதன்வழியாக இந்திய அரசின் அணுசக்தித் துறையால் விசாரணை ஒன்று ஆரம்பிக்கப்பட்டது, இதில் கொடைக்கானலில் வளிமண்டலத்தில் இயல்பான அளவை விட பாதரச நிலையானது 1000 மடங்குக்குக்கும் அதிகமாக இருந்தது என அறியப்பட்டது. அணுசக்தித் துறை அறிவியலாளர் குழுவினால் கொடைக்கானல் ஏரிலிருந்து சேகரிக்கப்பட்ட நீர், வண்டல் மற்றும் மீன் மாதிரிகளை பகுப்பாய்வு செய்யப்பட்டதில், பாதரச வெளியேற்றம் நிறுத்தப்பட்டு நான்கு ஆண்டுகளுக்குப் பிறகும் பாதரசம் அளவு உயர்ந்த அளவில் இருப்பதைக் காட்டியது. சுற்றுச்சூழலுக்கு ஏற்பட்ட சேதம் மற்றும் தொழிற்சாலையில் பாதரசத்தால் மக்களுக்கு ஏற்பட்ட பாதிப்பு தொடர்பான விஞ்ஞான ஆய்வுகள் தொடர்ச்சியாக அரசு மற்றும் அரசு சாரா அமைப்புகளால் நடத்தப்பட்டன.
தளத்தை சரிசெய்தல்
பொது நலக் குழுக்கள் மண் தூய்மைப்படுத்தும் அளவுகோல்களை எதிர்த்தும், யூனிலீவர் செலவுகளை குறைக்க குறைந்த தரத்தில் சுத்தமாக மாசுகட்டுப்பாட்டு வாரியம் உதவுவதாக குற்றம்சாட்டின. தமிழ்நாடு மாசுகட்டுப்பாட்டு வாரியத்தால் பரிந்துரைக்கப்பட்ட பாதரச அளவானது யுனிலீவர் நிறுவனம் இதுபோன்ற மாசுபாட்டை இங்கிலாந்தில் ஏற்படுத்தியிருந்தால், இவர்கள் நிர்ணயித்ததைவிட குறைந்தது 20 மடங்கு தூய்மையாக்கவேண்டி இருக்கும் என்றனர். சுத்திகரிப்பு மற்றும் தூய்மையாக்கல் போன்றவற்றிலும் சுத்திகரிப்பு நடவடிக்கைகளைத் தீர்மானிக்கவும் பொதுமக்களுக்கு அழைப்பு விடுத்தனர்.
தொழிலாளர் உடல் கோளாறுகள்
தொழிற்சாலை மூடப்பட்ட பின்னர், பெங்களூர் சமூக நல மையத்தில் இருந்து சுகாதார வல்லுநர்கள் தொழிற்சாலையின் முன்னாள் தொழிலாளர்களிலிடம் ஒரு ஆய்வை நடத்தினர். அதில் தொழிலாளர்களிடையே பாதரச நச்சுத்தன்மையின் அறிகுறிகளான தோல் ஒவ்வாமை மற்றும் அது தொடர்புடைய பிரச்சினைகள் போன்றவற்றைக் கண்டறிந்தனர்.
கொடைக்கானல் தொழிற்சாலையானது 2001 ஆம் ஆண்டு மூடப்படுவதற்கு முன் மேம்பட்ட தொழில்சார் பாதுகாப்பு மற்றும் சுகாதார அமைப்புகள் இருந்ததாக நிறுவனம் கூறியது தொழிற்சாலையில் இருந்த உள் கண்காணிப்பு மற்றும் தொழிற்சாலை செயல்பாட்டின் போது நியமிக்கப்பட்ட அதிகாரிகளால் நடத்தப்பட்ட வெளிப்புற தணிக்கை ஆகியவை தொழிற்சாலைகளில் தொழிலாளர்கள் வேலை செய்த காலகட்டத்தைப் பொறுத்தமட்டில் தொழிலாளர்களிடம் பாதகமான விளைவுகளை ஏற்படுத்தவில்லை என்பதைக் காட்டின.
நிறுவனமானது அதன் தொழில் சுகாதார கண்காணிப்பு அதன் முடிவுகளை அனைத்திந்திய மருத்துவ அறிவியல் கழகம் (எய்ம்ஸ்) மற்றும் தொழில் சுகாதார தேசிய நிறுவனம் (NIOH) ஆகியவை ஒப்புக்கொண்டதாகக் கூறியது.
2006 ஆம் ஆண்டு பிப்ரவரி மாதம், தொழிற்சாலையின் முன்னாள் ஊழியர்களின் ஒரு குழுவானது, புதிய சுகாதார ஆய்வை நடத்தி, தங்களுக்கு பொருளாதார மறுவாழ்வு கோரி சென்னை உயர்நீதி மன்றத்தை அணுகினர். ஒரு வருடம் கழித்து, தொழிலாளர்கள் மற்றும் அவர்களின் குடும்பத்தினரின் உடல் நலச் சிக்கல்களுக்கு அவர்கள் அதற்கு முன்பு இந்தத் தொழிற்சாலையில் பணிபுரிந்தபோது ஏற்பட்ட பாதரச கசிவுதான் காரணமா என ஆய்வு செய்ய சென்னை உயர் நீதிமன்றம் ஐ.டி.ஆர்.சி., எய்ம்ஸ் மற்றும் என்.ஐ.ஓ.ஹெச்.எல் ஆகியவற்றின் பிரதிநிதிகளையுடைய ஐந்து உறுப்பினர்களைக் கொண்ட நிபுணர் குழுவொன்றை அமைத்தது. இந்தக் குழுவானது 2007 அக்டோபரில் தொழிற்சாலைக்கு விஜயம் செய்தும் அதைத் தொடர்ந்து முன்னாள் தொழிலாளர்களை ஆய்வு செய்த பின்னர் குழுவினர் வெளியிட்ட அறிக்கையில், "தொழிற்சாலையின் தொழிலாளர்களின் தற்போதைய மருத்துவ நிலைக்கும் " கடந்த காலத்தில் தொழிற்சாலைகளில் பாதரசத்தின் வெளிப்பாடுக்கும் " தொடர்பு என்பதற்கு எந்தவொரு ஆதாரமும் இல்லை என குறிப்பிட்டது. இந்த அறிக்கை ஏற்று, சென்னை உயர்நீதி மன்றம், புதிய சுகாதார ஆய்வுக்கான தேவை என்ற கோரிக்கையை நிராகரித்தது. இதற்கிடையில்,  வழக்கு தொடர்புடைய ஒரு பிரதிவாதியுடனான தொழிலாளர் மற்றும் வேலைவாய்ப்பு அமைச்சு அமைச்சகம் பல்வேறு துறைகளில் உள்ள வல்லுநர்களை உள்ளடக்கிய ஒரு குழுவினால் ஒரு விரிவான ஆய்வு நடத்தியது. அதில் தொழிலாளர்களின் குழந்தைகள் கூட, பாதரசத்தின் வெளிப்பாடு காரணமாக பாதிக்கப்பட்டுள்ளனர் என்றது. அமைச்சகம் 2011 இல் சென்னை உயர்நீதி மன்றத்தில் தனது அறிக்கையை சமர்ப்பித்தது. அதில் தொழிலாளர்கள் மற்றும் அவர்களது குழந்தைகளுக்கு பாதரசத்தால் உடல்நலம் பாதிக்கப்பட்டுள்ளதைப் பொறுத்து, தொழிலாளர்களின் மதிப்பீட்டின் அடிப்படையில் வேலை இழப்பீட்டு ஆணையரிடம் இழப்பீடு பெறலாம் என்பதை ஆய்வு செய்ய பரிந்துரைத்தது. இது தொடர்பாக சென்னை உயர்நீதி மன்றத்திற்கு முன்பே வழக்கு தொடரப்பட்டுள்ளது.
மேற்கோள்கள்
பகுப்பு:கொடைக்கானல் பகுப்பு:பாதரசம் பகுப்பு:சுற்றுச்சூழல் மாசடைதல் பகுப்பு:தமிழ்நாட்டு சுற்றுச்சூழல்
ஏ பைன் டார்க் லைன் (நாவல்)
எ பைன் டார்க் லைன் (A Fine Dark Line) என்பது அமெரிக்க எழுத்தாளர் ஜோ. ஆர். லான்ஸ்டேல் 2002 ஆம் ஆண்டு எழுதிய ஒரு புதினமாகும். இந்தப் புதினத்தின் கதைகளம் 1958 ஆம் ஆண்டு டெக்சஸிலுள்ள டூமோண்ட்டில் நடைபெறுவது போல் அமைக்கப்பட்டுள்ளது. இந்தப் புதினமானது சப்டெர்ரேனியன் அச்சகத்தின் மூலமாக வரையறுக்கப்பட்ட பதிப்பாகவும், மிஸ்டீரியஸ் அச்சகத்தின் மூலமாக வன்னட்டை, மென்னட்டைப் பதிப்புகளாகவும் வெளிவந்தது. மென்னட்டைப் பதிப்பு 2003 ஆம் ஆண்டு வெளிவந்தது.
=கதைச்சுருக்கம்= இந்தப் புதினம் ஸ்டான்லி மிட்செல், என்ற பதின்மூன்று வயது சிறுவனின் கண்ணோட்டத்தில் கூறப்படும் கதையாகும். இவனுக்கு ஒரு சகோதரன் இருக்கிறான். இக்கதையில் அவர்கள் ஒரு திரையரங்கின் உரிமையாளர்களாக இருக்கிறார்கள். ஸ்டான்லிக்கு ஒரு தகர பெட்டி கிடைக்க அதில் பழைய சிக்கலான காதல் கடிதங்கள் இருந்தன. அதன் மூலம் அவர் ஒரு பழைய எரிந்த வீட்டிற்கு செல்ல நேரிடுகிறது. அங்கு இரண்டு பெண்களின் மர்மமான இறப்பு மறைக்கப்பட்டது தெரியவந்து, அந்த மரணங்களின் புதிர்களை தீர்க்க முயன்றபோது, அவர் குடும்பத்தாரையும், நண்பர்களையும் ஆபத்திற்கு உட்படுத்துகிறார்.
அமெலியா புளூமர்
ஆரம்ப கால வாழ்க்கை
அமெலியா, 1818இல் நியூயார்க்கின் ஹோமரில் அனனியாஸ் ஜெங்க்ஸ் - லூசி (வெப்) ஜெங்க்ஸ் ஆகியோருக்கு ஒரு சாதாரண குடும்பத்தில் பிறந்தார். உள்ளூர் மாவட்ட பள்ளியில் சில வருடங்கள் மட்டுமே தனது கல்வியைப் பெற்றார்.
தொழில்
17 வயதில் பள்ளி ஆசிரியையாக சிறிது காலம் கழித்த பின்னர், இவர் இடமாற்றம் செய்ய முடிவு செய்தார். பின்னர் புதிதாக திருமணமான சகோதரி எல்விராவுடன் வாட்டர்லூவில் வசித்து வந்தார். ஒரு வருடத்திற்குள் இவர் செனெகா நீர்வீழ்ச்சியில் உள்ள ஓரென் சேம்பர்லைன் குடும்பத்தின் வீட்டிற்குச் சென்று, அவர்களின் மூன்று இளைய குழந்தைகளுக்கான பாதுகாவலராகச் செயல்பட்டார்.
ஏப்ரல் 15, 1840 அன்று, இவருக்கு 22 வயதாக இருந்தபோது, சட்ட மாணவர் டெக்ஸ்டர் புளூமர் என்பவரை மணந்தார், இவரது கணவர் தான் நடத்திவந்த செனெகா பால்ஸ் கவுண்டி கூரியர் என்ற நியூயார்க் செய்தித்தாளில் எழுத இவரை ஊக்குவித்தார். இவரது மதுபானங்களுக்கெதிரான சமூக இயக்கத்தின் ஒரு பகுதியாக இவரது கணவர் தான் குடிப்பதை விட்டுவிட்டார்.
அமெலியா தனது ஆரம்ப ஆண்டுகளை நியூயார்க்கின் கோர்ட்லேண்ட் கவுண்டியில் கழித்தார். பின்னர் தனது கணவருடன் குடும்பத்துடன் 1852இல் அயோவாவுக்கு குடிபெயர்ந்தார்.
சமூகச் செயற்பாடு
1848ஆம் ஆண்டில், இவர் செனெகா அருவியில் நடந்த மாநாட்டில் கலந்துகொண்டார். முதல் பெண்களின் உரிமைகள் மாநாடு, எபிஸ்கோபல் தேவாலயத்துடனான ஆழ்ந்த தொடர்பின் காரணமாக, "உணர்ச்சிகளின் பிரகடனத்திலும்", அடுத்தடுத்த தீர்மானங்களில் இவர் கையெழுத்திடவில்லை. இந்த மாநாடு தான் செய்தித்தாளைத் தொடங்க உத்வேகம் அளித்தது. வலது|thumb|204x204px| புளூமர் ஆடை alt=Depiction of Amelia Bloomer wearing the famous "bloomer" costume which was named after her|இடது|thumb| அமெலியா புளூமர் புகழ்பெற்ற "புளூமர்" உடையை அணிந்திருப்பது போன்ற வரைபடம்
பாஜன்சு-சாடி கதிரியக்க இடப்பெயர்ச்சி விதி
அணுக்கருவியலில் கதிரியக்க இடப்பெயர்ச்சி விதி (law of radioactive displacements) அல்லது பாஜன்சு-சாடி விதி (Fajans and Soddy law) என்பது கதிரியக்கத்தின் போது தனிமங்களின் அணுக்கரு மாற்றம் நிகழவை வரையறுக்கும் விதி ஆகும். பிரடெரிக் சாடி, காசிமிர் பாயன்சு ஆகியோர் தனித்தனியே 1913 ஆம் ஆண்டில் இவ்விதியைக் கண்டுபிடித்தனர்.
அமெலியா புளூமர்
இறப்பு
இவர் 1894 இல், தனது 76 வயதில் இறந்தார். அயோவாவிலுள்ள கல்லறையில் அடக்கம் செய்யப்பட்டார். alt=Statue immortalizing 1851 meeting of Elizabeth Cady Stanton, Susan B. Anthony & Amelia Bloomer in Seneca Falls, NY|thumb|317x317px| நியூயார்க்கின் செனெகா அருவியில் எலிசபெத் கேடி ஸ்டாண்டன், சூசன் பி.அந்தோனி மற்றும் அமெலியா புளூமர் ஆகியோரின் 1851 சந்திப்பை அழியாத வகையில் உருவாக்கப்பட்ட "வென் அந்தோனி மெட் ஸ்டான்டன்" என்று அழைக்கப்படும் சிலை. ஜூலை 20 அன்று எபிஸ்கோபல் தேவாலயத்தின் புனிதர்களின் நாட்காட்டியில் இவர் எலிசபெத் கேடி ஸ்டாண்டன், சோஜோர்னர் ட்ரூத், ஹேரியட் டப்மேன் ஆகியோருடன் நினைவுகூரப்படுகிறார். 1975இல் இவர் அயோவாவின் மகளிர் அரங்கில் சேர்க்கப்பட்டார். 1980ஆம் ஆண்டில் நியூயார்க்கின் செனெகா அருவியிலுள்ள இவரது வீட்டிற்கு 'அமெலியா புளூமர் மாளிகை' என்று பெயரிடப்பட்டது. மேலும், தேசிய வரலாற்று இடங்களின் பதிவேட்டிலும் பட்டியலிடப்பட்டது. 1995இல் இவர் தேசிய மகளிர் அரங்கில் சேர்க்கப்பட்டார். 1999ஆம் ஆண்டில் மே 12, 1851 இல், புளூமர் எலிசபெத் கேடி ஸ்டாண்டனுக்கு சூசன் பி. அந்தோனியை அறிமுகப்படுத்தியதை நினைவுகூரும் வகையில் டெட் ஆப்பின் சிற்பம் வெளியிடப்பட்டது. "வென் அந்தோனி மெட் ஸ்டாண்டன்" என்று அழைக்கப்படும் இந்த சிற்பம், முழு அளவிலான வெண்கல சிலைகளாக சித்தரிக்கப்பட்ட மூன்று பெண்களைக் கொண்டுள்ளது. மேலும் இவர்கள் சந்தித்த நியூயார்க்கின் செனெகா அருவியிலுள்ள வான் கிளீப் ஏரிக்கு அப்பால் வைக்கப்பட்டுள்ளது. 2002 முதல் 2020 வரை, அமெரிக்க நூலகச் சங்கம் இளைய வாசகர்களுக்காக குறிப்பிடத்தக்க பெண்ணிய உள்ளடக்கத்துடன் சமீபத்தில் வெளியிடப்பட்ட புத்தகங்களின் வருடாந்திர அமெலியா புளூமர் பட்டியலை உருவாக்கியது.
வெளி இணைப்புகள்
பகுப்பு:ஐக்கிய அமெரிக்கப் பெண்ணியவாதிகள் பகுப்பு:1894 இறப்புகள் பகுப்பு:1818 பிறப்புகள்
பாஜன்சு-சாடி கதிரியக்க இடப்பெயர்ச்சி விதி
மேற்கோள்கள்
பகுப்பு:கதிரியக்கம் பகுப்பு:அணுக்கருவியல்
பமுல்வே
பமுல்வே (Pemulwuy, 1750 – 2 சூன் 1802) ஈயோரா வம்சாவளியைச் சேர்ந்த ஆஸ்திரேலிய பழங்குடி அரசியல் தலைவர் ஆவார். இவர் 1750 ஆம் ஆண்டளவில் நியூ சவுத் வேல்ஸில் உள்ள பொட்டனி விரிகுடா பகுதியில் பிறந்தார். 1788 ஆம் ஆண்டில் ஆஸ்திரேலியாவில் தொடங்கிய ஐரோப்பிய குடியேற்றத்திற்கு எதிர்ப்புத் தெரிவித்தவர்களில் இவர் குறிப்பிடத்தக்க ஒருவர். அவர் ஈயோரா மக்களின் பிட்ஜிகல் இனக்குழுவைச் சேர்ந்தவர் என்று நம்பப்படுகிறது. . பிட்ஜிகல் மக்கள் சிட்னியில் உள்ள தூங்காபி மற்றும் பரமட்டா பிரதேசங்களின் பூர்வகுடிகளாவார். .
பொட்டனி விரிகுடா அருகே வசித்து வந்த பமுல்வே, தான் வேட்டையாடும் இறைச்சியை போதிய உணவு இல்லாமல் இருந்த குடியேற்ற வாசிகளுடன் பண்டமாற்று முறையில் பகிர்ந்திருக்கிறார். ஆயினும் 1790 ஆம் ஆண்டில் அவர் ஆங்கிலேயருக்கு எதிராக ஒரு கொரில்லாப் போர் தொடங்கினார். பன்னிரண்டு ஆண்டுகள் வரை நீடித்த இந்த போர் அவர் ஆங்கிலேயரால் படுகொலை செய்யப்படும் வரை தொடர்ந்தது.
பழங்குடி மக்களின் எதிர்ப்புப் போர்களில் முக்கியமான ஹோக்ஸ்பெரி மற்றும் நேப்பியன் போர்களில் பமுல்வே ஒரு முக்கிய பங்கு வகித்திருந்தார். 1797ல் பமுல்வேயின் தலைமையில் இடப்பெற்ற பரமட்டா போர் அந்த காலகட்டத்தின் ஒரு முக்கியமான போராக கருத்ப்படுகிறது. இந்த தாக்குதலில் குறைந்தது 100 பிட்ஜிகல் வீரர்கள் பக்குபற்றியிருக்காலம் என்று மதிப்பிடப்படுகிறது.
வெளி இணைப்புகள்
பகுப்பு:விடுதலை இயக்கங்கள் பகுப்பு:விடுதலைப் போர்கள் பகுப்பு:1750 பிறப்புகள் பகுப்பு:1802 இறப்புகள் பகுப்பு:ஆஸ்திரேலியப் பழங்குடிகள்
ஹாக்ஐ (தொலைக்காட்சித் தொடர்)
இந்த தொடர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத்தின் ஐந்தாவது தொலைக்காட்சி தொடர் ஆகும். இது மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது. மற்றும் இந்த தொடரின் கதை 2019 ஆம் ஆண்டு வெளியான அவெஞ்சர்ஸ்: எண்ட்கேம் படத்தின் நிகழ்வுகளுக்குப் பிறகு நடைபெறுகிறது.
இந்த தொடரில் நடிகர் ஜெரமி ரெனர் என்பவர் திரைப்படத் தொடரில் இருந்து மீண்டும் கிளின்ட் பார்டனாக நடிக்க, இவருடன் இணைந்து ஹைலி ஸ்டெயின்பீல்ட், டோனி டால்டன், பிற பீ, பிரையன் டி'ஆர்சி ஜேம்ஸ், அலெக்ஸ் பவுனோவிக், பியோட்டர் ஆடம்சிக், லிண்டா கார்டெல்லினி, சைமன் கால்லோ, வேரா பார்மிகா, அலகுவா காக்ஸ் போன்ற பலர் நடித்துள்ளார்கள்.
இந்த தொடர் மொத்தம் ஆறு அத்தியாயங்களில் உருவாக்கப்பட்டு தனது முதல் இரண்டு அத்தியாயங்களும் நவம்பர் 24, 2021 அன்று திரையிட்டது, இது மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதி தொடர் ஆகும். இந்தத் தொடர் வெளியாகி நேர்மறையான விமர்சனங்களைப் பெற்றது, விமர்சகர்கள் அதன் சண்டைக் காட்சிகள் மற்றும் முன்னணி நடிகர்களின் ஜோடி பொருத்தம் பற்றி பாராட்டினார்கள்.
வெளிப்புற இணைப்புகள்
பகுப்பு:டிஸ்னி+ அசல் நிகழ்ச்சிகள் பகுப்பு:அமெரிக்கத் தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள் பகுப்பு:2021 இல் தொடங்கிய தொலைக்காட்சி நிகழ்ச்சிகள் பகுப்பு:மார்வெல் திரைப் பிரபஞ்ச தொலைக்காட்சி தொடர்கள் பகுப்பு:மார்வெல் திரைப் பிரபஞ்சம்: நான்காம் கட்டம் பகுப்பு:குற்ற தொலைக்காட்சித் தொடர்கள் பகுப்பு:பரபரப்பூட்டும் தொலைக்காட்சி தொடர்கள் பகுப்பு:அதிரடித் தொலைக்காட்சி தொடர்கள் பகுப்பு:சாகசத் தொலைக்காட்சி தொடர்கள் பகுப்பு:மீநாயகன் தொலைக்காட்சி தொடர்கள் பகுப்பு:தொலைக்காட்சியில் கோவிட்-19 தொற்றுநோயின் தாக்கம் பகுப்பு:தொலைக்காட்சி குறுந்தொடர்கள் பகுப்பு:2021 இல் நிறைவடைந்த தொலைக்காட்சி நிகழ்ச்சிகள்
வல்லமங்கலம் சேதுபுரீஸ்வரர் கோயில்
வல்லமங்கலம் சேதுபுரீஸ்வரர் கோயில் தமிழ்நாட்டில் தஞ்சாவூர் மாவட்டம், வல்லமங்கலம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சேதுபுரீஸ்வரர், சௌந்தரநாயகி அம்மன் சன்னதிகளும், வள்ளி, தேவசேனா சமேத முருகன், லெட்சுமி நாராயண பெருமாள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது. ஆடி மாதம் இரண்டாம் செவ்வாய் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பொது மரபுவழி
ஒரு உயிரினக் குழுவானது பொது மூதாதையொன்றைக் கொண்டிருப்பின் அக்குழு பொது மரபுவழியைக் கொண்டிருப்பதாகக் கூறப்படும். உயிரியலில், முழுமைப் பொது மரபுவழிக் கோட்பாடு (theory of universal common descent), புவியில் உள்ள எல்லா உயிரினங்களும் ஒரு பொது மூதாதையிலிருந்தே உருவாகின என்று கூறுகிறது.
படிவளர்ச்சி அல்லது கூர்ப்புக் கொள்கையின் அடிப்படையிலான முழுமைப் பொது மரபுவழிக் கோட்பாடு சார்லஸ் டார்வினால் இனங்களின் தோற்றம் (The Origin of Species, 1859) மற்றும் மனிதனின் மரபுவழி (The Descent of Man, 1871) ஆகிய அவரது நூல்களில் முன்மொழியப்பட்டது. இக்கோட்பாடு இன்று உயிரியலாளர்களால் ஏற்றுக்கொள்ளப் பட்டுள்ளது. அத்துடன் தற்போது வாழும் எல்லா உயிரினங்களினதும் இறுதியான முழுமைப் பொது மூதாதை (last universal common ancestor), அதாவது மிகக் கிட்டிய பொது மூதாதை (most recent common ancestor) ஏறத்தாழ 3.5 பில்லியன் ஆண்டுகளுக்குமுன் தோன்றியதாகவும் கருதப்படுகிறது.
இவற்றையும் பார்க்கவும்
பகுப்பு:உயிரியல் துறைச்சொற்கள் பகுப்பு:பரிணாம உயிரியல் பகுப்பு:சார்லசு டார்வின்
மார்த்தாண்டம்பட்டி பெருமாள் கோயில்
மார்த்தாண்டம்பட்டி பெருமாள் கோயில் தமிழ்நாட்டில் தூத்துக்குடி மாவட்டம், மார்த்தாண்டம்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் undefined முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புளூகோட் நடவடிக்கை
புளூகோட் நடவடிக்கை (Operation Bluecoat) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். கோப்ரா நடவடிக்கைக்குத் துணையாக இந்த நடவடிக்கை மேற்கொள்ளப்பட்டது.
நாசி ஜெர்மனியின் கட்டுப்பாட்டிலிருந்த பிரான்சு மீதான நேச நாட்டு கடல்வழிப் படையெடுப்பு நார்மாண்டிப் பகுதியில் சூன் 6, 1944 நிகழ்ந்தது. இரு மாத சண்டைக்குப் பின்னர் கோப்ரா நடவடிக்கையின் மூலம் நார்மாண்டிப் பகுதியிலிருந்து நேச நாட்டுப் படைகள் பிரான்சின் உட்பகுதிக்கு முன்னேறத் தொடங்கின. அமெரிக்கப் படைப்பிரிவுகளால் மேற்கொள்ளப்பட்ட இந்த முயற்சிக்குத் துணையாக பிரிட்டானியப் படைப்பிரிவுகள் அனுப்பப்பட்டன. அமெரிக்க முன்னேற்றத்தின் பக்கவாட்டு முனையைப் (flank) பாதுகாக்க விர் நகரின் சாலை சந்திப்பையும் பின்கான் மலையினையும் கைப்பற்றும் பொறுப்பு பிரிட்டானிய 2வது ஆர்மியிடம் ஒப்படைக்கபட்டது. ஜூலை 30ம் தேதி கடுமையான வான்வழி குண்டுவீச்சுத் தாக்குதலுக்குப் பின்னர் 2வது ஆர்மி விர் நகரை நோக்கி முன்னேறத் தொடங்கியது. பிரிட்டானிய முன்னேற்றத்தைத் தடுக்க ஜெர்மானியர்கள் கவச டிவிசன்களை அதனை எதிர்க்க அனுப்பினர். ஒரு வாரம் கடுமையான சண்டைக்குப் பின்னர் விர் நகரும் பின்கான் மலையும் பிரிட்டானியப் படைகளால் கைப்பற்றப்பட்டன.
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு
வெ. கிருட்டிணசாமி ராவ்
திவான் பகதூர் '''காஞ்சி வெ. கிருஷ்ணசாமி ராவ் (Kanchi Krishnaswamy Rao)''' (1845-1923) இவர் ஓர் இந்திய அரசு ஊழியரும், நீதிபதியும் மற்றும் நிர்வாகியுமாவார். இவர் 1898 முதல் 1904 வரை திருவிதாங்கூரின் திவானாகப் பணியாற்றினார்.
ஆரம்பகால வாழ்க்கை மற்றும் கல்வி
கிருட்டிணசாமி ராவ் 1845 செப்டம்பரில் தமிழ்நாட்டின் சேலத்தில் ஒரு தேசஸ்த் பிராமணக் குடும்பத்தில் பிறந்தார். இவரது தந்தை காஞ்சி வெங்கட ராவ் மாவட்ட ஆட்சியர் அலுவலகத்தில் தலைமை வருவாய் கணக்காளராகப் பணியாற்றினார். இவர் தனது பதினாறு வயதில் மெட்ரிகுலேசனை முடித்தவுடன், அரசாங்க சேவையில் நுழைந்தார்.
தொழில்
கிருட்டிணசாமி ராவ் 1864 அக்டோபரில் நெல்லூர் மாவட்ட நீதிமன்றத்தில் பதிவறை எழுத்தராக ரூ. 20 ரூபாய் ஊதியத்தில் பணியில் சேர்ந்தார். 1867 ஆம் ஆண்டில், இவர் தனது திறமையினால் பதவி உயர்வு பெற்றார். பின்னர், 1870 சூலையில் ஒரு மாவட்ட ஆய்வாளர் ஆனார். 1883 இல், இவர் காக்கிநாடாவில் துணை நீதிபதியாக நியமிக்கப்பட்டார். மே 1894 இல், அப்போதைய மகாராஜாவால் திருவிதாங்கூர் தலைமை நீதிபதியாக நியமிக்கப்பட்டார். பின்னர், 1898இல் திவானாக நியமிக்கப்பட்டார்.
நவம்பர் 1901 இல் இவர் இந்தியப் பேரரசின் தோழராக நியமிக்கப்பட்டார்.
இறப்பு
கிருட்டிணசாமி ராவ் 1923 இல் இறந்தார்.
குறிப்புகள்
பகுப்பு:1923 இறப்புகள் பகுப்பு:1845 பிறப்புகள்
நகச்சொத்தை
thumb|கால் கட்டைவிரலில் நகச் சொத்தை நகச் சொத்தை அல்லது நகப்படை (Onychomycosis, also known as tinea unguium,) என்பது நகத்தில் ஏற்படும் பூஞ்சை பாதிப்பு விளைவு ஆகும். இந்த பாதிப்பு கால் நகங்களிலோ அல்லது விரல் நகங்களிலோ தோன்றலாம். என்றாலும் கால் நகங்களிலேயே பெரும்பாலும் இது தோன்றுகிறது.
இதற்கான சிகிச்சையானது அறிகுறிகளை அடிப்படையாக கொண்டதாக இருக்கலாம். என்றாலும் இதற்கு பூஞ்சைக் கொல்லி மருந்தே பரிந்துரைக்கப்படுகிறது.
இது வயதுவந்தோரில் எண்ணிக்கையில் சுமார் 10 விழுக்காட்டினருக்கு ஏற்படுகிறது. இது நகங்களில் ஏற்படும் மிகப் பொதுவான நோய் ஆகும்.
இதைக் குறிக்கும் மருத்துவப் பெயரான Onychomycosis என்ற சொல்லானது பண்டைய கிரேக்க மொழியில் இருந்து உருவாக்கப்பட்டது. பண்டைய கிரேக்கத்தில் ὄνυξ ónux "நகம்", μύκης múkēs "பூஞ்சை" மற்றும் -ωσις ōsis "வினைசார் நோய்" என்பதாகும்.
அறிகுறிகள்
நகச் சொத்தையின் பொதுவான அறிகுறியானது நகம் பால்போல் வெளுத்துக் காணப்படும் சிலருக்கு நகம் மஞ்சள் நிறத்தில் கோடு கோடாகத் தெரியும். நகம் தடித்து கரடுமுரடாகத் தெரியும். நாளடைவில் நகம் பிளவுபட்டு உடைந்துவிடும். இறுதியில் அது தானாகவே விழுந்துவிடும். இதனால் வேகமாக ஓடவோ அல்லது வேகமாக நடக்கவோ இயலாத நிலை ஏற்படும். சிகிச்சையளிக்காமல் விட்டுவிட்டால், நகத்துக்கு அடியிலும், சுற்றிலும் உள்ள தோலிலும் வலி ஏற்படலாம்.,
மருத்துவம்
இந்த நோயிக்கு சிகிச்சையாக பூஞ்சைகளைக் கொல்ல வீரியமான மாத்திரை, மருந்துகளும், வெளியில் பூச களிம்புகளும் அளிக்கப்படுகின்றன. என்றாலும் இது குணமாக நீண்டகாலம் எடுக்கும்.
மேற்கோள்கள்
பகுப்பு:பூஞ்சை நோய்கள்
பாப்பரம்பாக்கம்
பாப்பரம்பாக்கம், (Papparambakkam) திருவள்ளூர் மாவட்டம் கடம்பத்தூர் ஒன்றியத்தைச் சேர்ந்த ஒரு கிராமம். இது திருவள்ளூர் சட்டமன்றத் தொகுதியின் கீழுள்ளது.
விருது
இக்கிராமம் சிறந்த ஊராட்சிக்கான தேசிய விருதினை ஏப்ரல் மாதம் 2013 ஆம் ஆண்டு பெற்றுள்ளது. கழிப்பிட வசதி, குடிநீர் வசதி, ஒவ்வொரு பிரிவினருக்கும் தனித்தனி இடுகாடுகள், சோலார் கருவிகள் மூலம் மின்சக்தியில் தன்னிறைவு போன்ற சிறப்புகளே இக்கிராமம் தேசிய விருதுபெறக் காரணங்களாகும்.
வெளி இணைப்புகள்
பகுப்பு:திருவள்ளூர் மாவட்டத்திலுள்ள கிராமங்கள்
அகுஸ்டின்-லூயி கோசி
வெளி இணைப்புகள்
பகுப்பு:1789 பிறப்புகள் பகுப்பு:1857 இறப்புகள் பகுப்பு:பிரெஞ்சு கணிதவியலாளர்கள்
ஆஃபினியம் நான்கையோடைடு
ஆஃபினியம் நான்கையோடைடு (Hafnium tetraiodide) என்பது HfI4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சிவப்பும் ஆரஞ்சும் கலந்த நிறத்தில் உள்ள இச்சேர்மம் ஈரத்தால் பாதிக்கப்படக் கூடியதாகவும் பதங்கமாகும் திண்மமாகவும் காணப்படுகிறது. ஆஃபினியம் மற்றும் அதிக அளவிலான அயோடின் கலந்த கலவையைச் சூடுபடுத்துவதால் ஆஃபினியம் நான்கையோடைடு  உருவாகிறது. ஆஃபினியம் உலோகம் தயாரிக்கும் படிகப் பட்டை செயல்முறையில் இது இடைநிலை விளைபொருளாக விளைகிறது.
எண்முக ஒருங்கிணைப்பு வடிவத்தை இச்சேர்மத்தில் உள்ள ஆஃபினியம் மையங்கள் ஏற்கின்றன. பல்வேறு ஈரிணை உலோக ஆலைடுகள் போல இச்சேர்மமும் பலபடியின் தன்மைகளை வெளிப்படுத்துகிறது. ஈரிணை எண்முகத் துணை அலகுகளை விளிம்புகளில் பகிர்ந்து கொண்டுள்ள சங்கிலிகளால் ஆன ஒரு பரிமானப் பலபடியாக இது காணப்படுகிறது. HfCl4 சேர்மமும் இத்தலைமைப் பண்புக் கூறின் அடிப்படையில் அமைந்தது என்பது குறிப்பிடத்தக்கது. ஆஃபினியத்துடன் பாலமிடாத அயோடைடு ஈந்தணைவிகள் பாலமிட்ட அயோடின் ஈந்தனைவிகளை விட குறுகிய பிணைப்பு நீளம் கொண்டவையாக உள்ளன.
மேற்கோள்கள்
பகுப்பு:அயோடைடுகள் பகுப்பு:ஆஃபினியம் சேர்மங்கள் பகுப்பு:உலோக ஆலைடுகள்
கணைய அழற்சி
கணைய அழற்சி (Pancreatitis) என்பது கணையத்தில் ஏற்படும் அழற்சியைக் குறிக்கிறது. பல காரணங்களால் உருவாகும் இந்நோய் பல அறிகுறிகளைக் கொண்டுள்ளது. இந்நோய்க்கு உடனடி மருத்துவச் சிகிச்சை அவசியமான ஒன்றாகும். சமிபாட்டிற்குத் தேவையான கணைய நொதிகள் (குறிப்பாக டிரிப்சின் நொதியம்) சிறுகுடலில் செயற்பாடடைவதற்குப் பதிலாகக் கணையத்திலேயே செயல்திறன்மிக்கதாக மாறிவிடுவதால் இந்நோய் உருவாகிறது. இது திடீரெனத் தோன்றிச் சில நாட்களே காணப்படும் தீவிரமான நோயாகவோ (acute pancreatitis) அல்லது பல வருடங்களாகக் காணப்படும் நாட்பட்ட நோயாகவோ (chronic pancreatitis) இருக்கும்.
அறிகுறிகளும் உணர்குறிகளும்
மேல்வயிறு (epigastrium) அல்லது வயிற்றின் இடது மேற்புறம் கடுமையான எரிச்சல் தரக்கூடிய வலி முதுகுபுறமாகப் பரவுதல், குமட்டல், உணவு உண்டபின் மோசமாகும் வாந்தி போன்றவை கணைய அழற்சியின் மிகவும் பொதுவான அறிகுறிகளாகும். உடலின் உட்புறத்தில் ஏற்படும் இரத்தக் கசிவு மற்றும் அதன் தீவிரத்தைப் பொருத்து உடல் சோதனைகள் மாறுபடுகின்றன. வலி, குறைந்த நீர்ப்போக்கு அல்லது இரத்தக்கசிவு ஆகியவற்றால் குருதி அழுத்தம் அதிகரிக்கலாம். இதயத் துடிப்பு, சுவாசவீதம் ஆகியவை அடிக்கடி அதிகரித்துக் காணப்படும். சாதாரணமாக, வலி ஏற்பட்டுள்ளதைப் போலல்லாமல் குறைந்த அளவில் வயிறு மிருதுவாகக் காணப்படும். காய்ச்சல் அல்லது மஞ்சள் காமாலை காணப்படலாம். நாட்பட்ட கணைய அழற்சி நீரிழிவு நோய் அல்லது கணையப் புற்றுநோய்க்கு வித்திடலாம். கணைய நொதிகள் போதிய அளவு இல்லாமையால் சமிபாடு பாதிக்கப்பட்டு விளக்க இயலாத உடல் எடை குறைவு ஏற்படலாம்.
மேற்கோள்கள்
பகுப்பு:அழற்சி பகுப்பு:வயிற்றுவலி நோய்கள்
பைலசின் திமோன்
பைலசின் திமோன் (Timon of Phlius) அல்லது பிலியசின் திமோன் (Τίμων ὁ Φλιάσιος, gen.: Τίμωνος; அண். கி.மு320 – அண்.கி.மு 230) ஒரு கிரேக்கர் ஐயுறவுவாத மெய்யியலாளர் ஆவார், இவர் பிர்ரோவின் மாணாக்கர். Silloi (Σίλλοι) எனப்படும் எள்ளலியக் கவிதைகளை இயற்றியவர். இவர் பைலசில்பிறந்து மெகாராவுக்குப் புலம்பெயர்ந்தார். பிறகு தன் வீட்டிற்குத் திரும்பிவந்து திருமணம் செய்து கொண்டார். பின்னர் தன் மனைவியுடன் எலிசுக்குச் சென்றார். அங்கு பிர்ரோவைப் பற்றிக் கேள்விப்பட்டு அவர்வழியைத் தொடர்ந்தார். இவர் ஃஎல்லெசுபாண்டிலும் வாழ்ந்தார்.ஏதென்சுக்குச் செல்லும் முன் இவர் சால்சிடோனில் கல்வி கற்பித்தார். ஏதென்சில் தன் இறுதிக் காலம்வரை வாழ்ந்தார். இவர் பல நூல்களை இயற்றியுள்ளார். இவர் கவிதை துன்பியல், எள்ளல், இன்பியல் நாடகங்களை இயற்றியுள்ளார். இவை ஏதுமே இப்போது கிடைக்கவில்லை. இவரது மிகவும் புகழ்பெற்ற படைப்பு Silloi என்ற பெயர்பெற்ற மறைந்த, வாழும் மெய்யியலாளர்களை எள்ளும் எழுசீரிலான அடியுள்ள கவிதை நூலாகும். Silloi நூல் முழுமையாக்க் கிடைக்கவில்லை. ஆனால் பல பழம்புலவர்கள் அதில் இருந்து மேற்கோள்களை எடுத்தாளுகின்றனர்.
பண்பாட்டு மேற்கோள்கள்
சேக்சுபியர் கூறும் ஏதென்சின் திமோன் இவருக்கு முன்வாழ்ந்த வேறொருவராகும். என்றாலும் சில ஏதென்சின் திமோனின் மெய்யியல் கூறுகள் சேக்சுபியரின்பால் தாக்கம் விளைவித்துள்ளன.
மேலும் படிக்க
(இதில் Silloi நூல் மீளாக்கப்பட்டு, கிரேக்கப் பாடத்தோடு ஆங்கில மொழிபெயர்ப்பும் தரப்பட்டுள்ளது.)
வெளி இணைப்புகள்
பகுப்பு:கிமு 320 பிறப்புகள் பகுப்பு:கிமு 230 இறப்புகள் பகுப்பு:பண்டைய கிரேக்க மெய்யியலாளர்கள்‎
ஆர். என். கிருஷ்ண பிரசாத்
'''ஆர். என். கிருஷ்ண பிரசாத்''' (c. 1929 – 15 பிப்ரவரி 2012) என்பவர் இந்தியத் திரைப்பட நடிகரும், இயக்குநர் மற்றும் தயாரிப்பாளரும் ஆவார். இவர் சினிமோட்டோகிராபராகவும் பணியாற்றியுள்ளார். ஆர். நாகேந்திர ராவ் அவர்களின் மூத்த மகனாவார்.
தொலைக்காட்சித் தொடர்
மர்மதேசம் (தொலைக்காட்சி தொடர்).
ஆதாரங்கள்
பகுப்பு:1929 பிறப்புகள் பகுப்பு:2012 இறப்புகள் பகுப்பு:கன்னடத் திரைப்பட இயக்குநர்கள்
சேர்ந்தபூமங்கலம்
அகத்திய முனிவரின் சீடரான உரோமச முனிவர் மீண்டும் பிறவா வரம் வேண்டி (முக்தி வேண்டி) சிவபெருமானை வணங்கினர். இதை அறிந்த அகத்திய முனிவர் “தாமிரபரணி சங்கமிக்கும் இடத்தில் நீராடி சிவனை வழிபட்டு, பின்னர் நவக்கோள் வரிசையில் சிவனை வணங்கவேண்டும்’’ என்றார். நவகோள்களை அறிவதற்காக ஒன்பது மலர்களை ஆற்றில் விட்டு, இவை எந்தெந்த கரையில் ஒதுங்குகிறதோ அங்கு சிவலிங்கத்தை வைத்து வழிபடுமாறு வேண்டினார். உரோமச முனிவரும் அவ்வாறே செய்தார். அதில் முதல் மலர் ஒதுங்கிய இந்த இடத்தில் இக்கோயில் அமைக்கப்பட்டுள்ளது.
இது தூத்துக்குடியிலிருந்து 23 கி.மீ. தொலைவிலும், திருச்செந்தூரிலிருந்து 18 கிமீ தொலைவிலும் உள்ளது. இங்கிருந்து 1.5 கிமி தொலைவில் முக்கிய நெடுஞ்சாலை ஆத்தூர் பேருந்து நிலையம் (மா.நெ -176) உள்ளது. ஆத்தூரிலிருந்து சென்னை, கோவை, திருச்சி, பெங்களூரு போன்ற முக்கிய நகரங்களுக்கு நேரடி பேருந்து வசதியும் உள்ளது. சுமார், 7 கிமீ தொலைவில் தொடர்வண்டி நிலையம் ஆறுமுகநேரியில் உள்ளது. 23 கி.மீ தொலைவில் தூத்துக்குடி வானூர்தி நிலையம் உள்ளது.
2011-ஆம் ஆண்டு மக்கள் தொகை கணக்கெடுப்பின்படி 3,047 வீடுகள் கொண்ட இப்பேரூராட்சியின் மக்கள்தொகை 11,910 ஆகும்.
25.26 சகிமீ பரப்பும், 15 வார்டுகளும், 37 தெருக்களும் கொண்ட இப்பேரூராட்சி திருச்செந்தூர் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.
மேற்கோள்கள்
பகுப்பு:தூத்துக்குடி மாவட்ட ஊராட்சிகள்
புதன்
பகுப்பு:பக்கவழி நெறிப்படுத்தல்
பத்தியம்
பத்தியம் என்பது (Diet Regimen) பொதுவாக நோயாளிகள் உண்ணவேண்டிய அல்லது உண்ணக்கூடாத உணவுகளை குறிப்பிடப்படுவதாகும். இது பெரும்பாலும் சித்த மருத்துவம் போன்ற பாரம்பரிய மருத்துவத்தில் வலியுறுத்தப்படுகிறது என்றாலும், பிற மருத்துவ முறைகளிலும் வலியுறுத்தப்படலாம். குறிப்பிட்ட நோய் பாதித்தவர்கள் குறிப்பிட்ட உணவை உண்ணக்கூடாது என்பதே பெரும்பாலும் இதில் வலியுறுத்தப்படுகிறது. எடுத்துக்காட்டாக காய்ச்சல் கண்ட ஒருவர் பட்டினி இருப்பதுவே சிறந்த மருந்து என்று லங்கணம் பரம ஒளடதம் என்ற பழமொழி கூறுகிறது.
மேற்கோள்கள்
பகுப்பு:மருத்துவம் பகுப்பு:சித்த மருத்துவம்
மைக்ரோனிய அக்குலெடா
பகுப்பு:கணுக்காலிகள் மைக்ரோனிய அக்குலெடா (Micronia aculeata)என்பது கருப்பு வரி வெள்ளை அந்துப்பூச்சி ஆகும். இது யுட்ரானிடே குடும்பத்தில் மைக்ரோனினே துணைக் குடும்பத்தினைச் சார்ந்த சிற்றினமாகும். இது இந்தியா மற்றும் இலங்கை, சுலவேசி பகுதிகளில் காணப்படுகின்றது. இதனை முதன்முதலாக 1857-ல் அச்சில் குனீ என்பவர் விவரித்தார்.
விளக்கம்
இதன் இறக்கையின் நீட்டம் 42 முதல் 50 மி. மீ. வரை இருக்கும். தலை, மார்பு மற்றும் வயிறு வெண்மையாகக் காணப்படும். சிறகுகள் வெண்மையாக, பிசுபிசுப்புடன் நெருக்கமாகப் பட்டையிடப்பட்டவை. சற்றே சரியாகா வரையறுக்கப்படாத முன்தோல் குறுக்கத்துடன், இடைநிலை, மற்றும் பிந்தைய இடைநிலை பிசுபிசுப்பான சாய்ந்த பட்டைகளுடையது. ஒரு நேர்த்தியான விளிம்பு கோடு மற்றும் பின்னங்கால்களின் வால் அடிப்பகுதியில் கரும்புள்ளி காணப்படும். அடிப்புறம் வெண்மையாகவோ பிசுபிசுப்பாகவோ காணப்படும். பல்பி நேர்த்தியாகவும், மெல்லியதாகவும், நீளமாகவும் இருக்கும். உணர்கொம்பு தடிமனாகவும் தட்டையாகவும் உள்ளது. மேல் நோக்கி வளைந்திருக்கும் கூர்மையான ஓர இரத்த நாளத்துடன் முன் இறக்கை உள்ளது. இதன் வெளி விளிம்பு நேராக உள்ளது.
தமிழ்நாட்டின் மக்கள்தொகை பரம்பல்
2011 ஆம் ஆண்டு கணக்கெடுப்பின்படி தமிழ்நாட்டின் மக்கள் தொகை 7 கோடி 21 இலட்சத்து 88 ஆயிரத்து 958 ஆகும். (7,21.88,958). 2001–2011 காலகட்டத்தில் 15.60% வளர்ச்சி கண்டுள்ளது. இதில் ஆண்கள் 3,61,58,871 பேர்; பெண்கள் 3,59,80,087 பேர். 1000 ஆண்களுக்கு 995 பெண்கள் என்ற அடிப்படையில் பாலின விகிதம் உள்ளது. எழுத்தறிவு பெற்றவர்கள் சதவிகிதம் 73.45 லிருந்து 80.33 ஆக உயர்ந்துள்ளது.
புவனேசுவரம்
புவனேசுவர் (ஒடியா:ଭୁବନେଶ୍ୱର,ஆங்கிலம்:Bhubaneswar) ஒடிசா மாநிலத்தின் தலைநகராகும். இது பண்டைய கலிங்க நாட்டின் தலைநகராகவும் விளங்கியது. இங்கு கோவில்கள் மிகுந்திருப்பதால் இந்தியாவின் கோவில் நகரம் என்றும் வழங்கப்படுகிறது.
1948-ஆம் ஆண்டு புவனேசுவர் இன்றைய ஒடிசாவின் தலைநகரமாக ஆக்கப்பட்டது. இதனுடைய மக்கள் தொகை 10 இலட்சத்திற்கும் கூடுதலாகும்.
சாலை
ஒடிசா போக்குவரத்துக் கழகத்தின் தலைமையகம் இங்குள்ளது. புவனேசுவர் பேருந்து நிலையம் நகரில் இருந்து 8 கிலோமீட்டர் தொலைவில் பர்முண்டா என்னுமிடத்தில் அமைந்துள்ளது. இங்கிருந்து இதன் அண்டை மாநிலங்களான ஆந்திரா, மேற்கு வங்காளம், சார்க்கண்டு ஆகிய மாநிலங்களுக்கு பேருந்து வசதி உள்ளது.
தொடர்வண்டி
கிழக்குக் கடற்கரை இரயில்வேயின் தலைமையகம் புவனேசுவரில் உள்ளது. புவனேசுவர் இரயில் நிலையம் நாட்டின் முதன்மையான நிலையங்களுள் ஒன்று. இங்கிருந்து புது தில்லி, மும்பை, சென்னை, சென்னை, கொல்கத்தா, பெங்களூரு முதலிய பெருநகரங்களுக்கு தொடர்வண்டி வசதி உள்ளது. நகர் எல்லைக்குள் மொத்தம் ஐந்து இரயில் நிலையங்கள் உள்ளன.
வான்வழிப் போக்குவரத்து
புவனேசுவர் விமானநிலையம் என்றறியப்படும் பிசூ பட்நாயக் விமான நிலையமே ஒடிசாவில் உள்ள ஒரே பெரிய வானூர்தி நிலையமாகும். இங்கிருந்து நாட்டின் பல்வேறு முக்கிய பகுதிகளுக்கும் போக்குவரத்து வசதி உள்ளது.
ஆட்சிப் பிரிவுகள்
இந்த நகரத்தை புவனேசுவர நகராட்சி நிர்வகிக்கிறது. இந்த நகரத்தில் 67 நகர்மன்றங்கள் உள்ளன. ஒவ்வொரு நகர்மன்றத்திலும் வசிக்கும் மக்களால் ஒருவர் தேர்ந்தெடுக்கப்பட்டு, நகராட்சி மன்ற உறுப்பினர் ஆவார். இவருக்கு ஐந்தாண்டு கால பதவி வரம்பு இருக்கும். இவர்கள் போக்குவரத்து வசதிகளை ஏற்படுத்துவதையும், பள்ளி, மருத்துவமனை போன்றவற்றை ஏற்படுத்துவதையும் நிர்வகிப்பதையும் செய்ய வேண்டும்.
ஒடிசா அரசின் தலைமையகம் இங்குள்ளது. இங்கு ஒடிசா சட்டமன்றம் இயங்கும். இங்கு மாவட்ட நீதிமன்றமும், கீழமை நீதிமன்றமும் உள்ளன.
இணைப்புகள்
பகுப்பு:இந்திய மாநிலங்களின் தலைநகரங்கள் பகுப்பு:ஒரிசா மாநிலத்திலுள்ள ஊர்களும் நகரங்களும் பகுப்பு:ஒரிசாவிலுள்ள மாநகரங்கள் பகுப்பு:கோர்த்தா மாவட்டம் பகுப்பு:புவனேஸ்வர் பகுப்பு:பண்டைய இந்திய நகரங்கள்
மனிதன் நிலவில் இறங்கிய நிகழ்வு குறித்த சதிக் கோட்பாடுகள்
1969-ஆம் ஆண்டு மனிதன் முதன் முறையாக நிலவில் இறங்க போகிறான் என்று ஐக்கிய அமெரிக்காவின் நாசா விண்வெளி ஆய்வு மையம் அறிவித்தது. இதனை அடுத்து அந்த நிகழ்வினை உலகம் முழுமைக்கும் நேரடியாக தொலைக்காட்சியில் ஒளிபரப்பவும் செய்தது. ஆனால் இந்த மனிதன் நிகழ்வில் இறங்கிய நிகழ்வு ஒரு பொய்யான நாடகம் என்று பல்வேறு குழுக்கள் விவாதித்து வருகின்றன. அத்தகையோர் முன்வைக்கும் வாதங்களே மனிதன் நிலவில் இறங்கிய நிகழ்வின் சதிக் கோட்பாடுகள் (Moon landing conspiracy theories)  எனப்படுகின்றன. 1969 முதல் 1975 வரையிலும் நிலவிற்கு ஆறு மனிதர்களை அனுப்புவதாக செய்த ஆராய்ச்சிகள் அனைத்தும் பொய் என்றும் அப்போல்லோவின் விண்வெளி வீரர்கள் அங்கு செல்லவில்லை என்றும் பல்வேறு கருத்துகள் நிலவி வருகின்றன. இந்தக் கருத்தை முன்வைத்து வாதாடுபவர்கள் நாசா வேண்டுமென்றே பொதுமக்களை ஏமாற்றும் நோக்குடன் நிகழாத பொய்யான செய்தியை பரப்பியதாக விவாதிக்கிறனர். அவர்களின் விவாதத்திற்கு சான்றாக நாசா வெளியிட்ட புகைப்படங்களையும், நிகழ்படத் துணுக்குகளையுமே முன்வைக்கின்றனர்.
அப்போல்லோ திட்டம் பற்றிய ஏராளமான மூன்றாம் தரப்பு நடுநிலைச் சான்றுகள் உள்ள போதிலும் இந்த சதிக்கோட்பாடுகளை நம்புவோர் பலர் உள்ளனர். அமெரிக்காவில் 6 முதல் 20 சதவீதம் மக்களும் உருசியாவில் 28% சதவீதம் மக்களும் மனிதன் நிலவில் கால் பதித்தது சோடிக்கப்பட்ட நிகழ்வு என்று நம்புவதாகக் கருத்து கணிப்புகள் தெரிவிக்கின்றன.